《楼枢密挽词二首 其一》
宋代·苏籀

决科腾踏无前勇，比牒联飞第一流。召直毫端准谟诰，甄评皮里韫阳秋。

槐班鼎辅膺荣柬，玉陛封章究远猷。楚挽凄酸泄遗恨，柏台金殿望隆优。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。